Test de autoevaluare – Operații cu numere naturale
Disciplina: Matematică        Clasa: a 5-a
Nume elev: ____________________        Data: ____________
1. Calculați: a) 538 + 297; b) 704 − 659; c) 402 · 37; d) 4029 : 51.

2. Calculați câtul și restul împărțirii numărului 8259 la 64 și faceți proba operației.

3. Calculați, respectând ordinea efectuării operațiilor: a) 25 · 14 + 624 : 24 − 288 : 48 · 7; b) (15 · 24 + 13 · 16 − 22 · 12) : 8.

4. Suma a trei numere naturale este 177. Primul număr este de patru ori mai mic decât al doilea. Dacă împărțim al treilea număr la al doilea, obținem câtul 3 și restul 7. Determinați cele trei numere.

5. Andrei are 200 de lei și cumpără 6 pixuri, 3 caiete, 2 cărți și o cutie de creioane colorate. Un pix costă 4 lei. Un caiet este de 2 ori mai scump decât un pix. O carte costă cu 14 lei mai mult decât un caiet. Cutia de creioane costă de 2 ori mai puțin decât o carte. Ce sumă de bani îi rămâne lui Andrei?

6. Determinați numărul natural x, știind că 56 : [144 : 4 − 2 · (5 + 2 · x) + 6] = 7.

7. a) Determinați deîmpărțitul, știind că împărțitorul este 26, câtul este 31, iar restul este 19. b) Determinați toate numerele naturale nenule care, împărțite la 6, dau restul egal cu câtul.

8. Diferența a două numere naturale este 315. Prin împărțirea primului număr la al doilea se obține câtul 4 și restul 18. Determinați cele două numere.

